Ράνια Παπαδάκου

Η Ράνια Παπαδάκου είναι Ελληνίδα ηθοποιός και δικηγόρος από το 2001.

Γεννήθηκε στην Αθήνα και είναι απόφοιτη της Νομικής Σχολής του Πανεπιστημίου Αθηνών και της Δραματικής Σχολής Μαίρης Βογιατζή - Τράγκα. Σπούδασε, επίσης, τραγούδι στο Απολλώνειο Ωδείο και χορό στη Σχολή της Μ. Αγγελοπούλου. 

Παρακολούθησε σεμινάρια θεάτρου για παιδιά, αττικής κωμωδίας και αρχαίας τραγωδίας με τον Δημήτρη Ποταμίτη, τον Γιώργο Αρμένη και τον Μίνωα Βολανάκη, αντίστοιχα.
Από το 2001 ασκεί, παράλληλα, μαχόμενη δικηγορία.

Έχει πρωταγωνιστήσει σε πολλές παραστάσεις, στο Εθνικό Θέατρο, στο  Θέατρο Τέχνης «Κάρολος Κουν», στο Ελεύθερο Θέατρο, καθώς επίσης και σε Δημοτικά Περιφερειακά Θέατρα. Συνεργάστηκε ως ηθοποιός και στη συγγραφή κειμένων  με τo συγκρότημα  ‘’Λανθάνουσα Πορεία’’ στη μουσικοθεατρική παράσταση «Να προσέχεις τις καλές παρέες» που παρουσιάστηκε  σε μεγάλες  και σε μικρότερες, γνωστές rock  μουσικές σκηνές. Κατά καιρούς, δηλώνει παρούσα σε καινοτόμα θεατρικά φεστιβάλ με τελευταία συμμετοχή στο one day festiva l ”page 31” στο CAMP, με την «Τριλογία της σιωπής-Μέσα απ’ τον σπασμένο καθρέφτη» του  Ίνγκμαρ Μπέργκμαν, σε σκηνοθεσία Δημήτρη Γιαμλόγλου. Συνεργάστηκε με το Μέγαρο Μουσικής Αθηνών, την δημόσια και την ιδιωτική τηλεόραση.

 Φιλμογραφία 
+ΤηλεόρασηΈτοςΤίτλοςΚανάλιΡόλοςΣημειώσεις1991Αξιότιμοι κύριοιΕΤ1Βασικό Καστ1996Ο ιός του πατέραMEGAΕυδοκίαGuest - επεισόδια 1,21996-1998Εκείνες κι εγώΑΝΤ1ΛιτσάκιΠρωταγωνιστικός ρόλος2000-2002Το κλειδίSTARΛούλα2002Άκρως οικογενειακόνANT1Ντόρα ΝικολακοπούλουGuest - επεισόδιο 282004-2005Μη μασάς το παραμύθιALPHAΠρωταγωνιστικός ρόλος2008-2009Μαύρα μεσάνυχταMEGAΤζία Αλεβίζου2015Το σόι σουALPHAΣόφηGuest - κύκλος 1, επεισόδιο 332025ΡιφιφίCosmote TV  

 Παραπομπές 

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών